


КИТАЙ – ПО СТЪПКИТЕ НА АВАТАР

София - Пекин -  Лоян - Сиян - Джандзядзие - Шанхай - София

12.03 – 25.03.2027г.
13.05 – 26.05.2027г.

14 дни / 11 нощувки



ПРОГРАМА

1 ден /СОФИЯ  - ИСТАНБУЛ /
Среща на летище София за полет с Turkish Airlines в 21:45. 

2 ден/ ИСТАНБУЛ - ПЕКИН / Вечеря
Кацане в Истанбул в 21:45. Пристигане в Пекин в 16:15 и посрещане от представител на фирмата партньор. 
Вечеря в местен ресторант, след което трансфер и настаняване в хотел Metropark Lido hotel 4*. Нощувка.

3 ден / ПЕКИН / Закуска и вечеря
Закуска.
Днешният ден е посветен на Великата китайска стена (ЮНЕСКО) - едно от чудесата на света и символ на Китай. Подобно на опашка на гигантски дракон с височина от 8 метра, тя се извива през планини, долини и гори в продължение на повече от 9000 км. Това уникално архитектурно творение, което ясно се вижда и от Космоса, безусловно свидетелства за величието на древен Китай. Великата Китайска стена е символът на Китай и мъдростта на китайския народ. Направо е невероятно как китайците са успяли да построят такава велика архитектура с обикновени и прости инструменти в древноста.  В близост до Стената – възможност за професионални снимки в императорски облекла.
Следва посещение на Нефритената фабрика и спирка за кратка фотопауза в Пекинския олимпийски парк, където може да се види отвън Националния стадион „Птиче гнездо“ (във формата на птиче гнездо) и Националния плувен център „Воден куб“, където са се провели олимпийските игри през 2008 г. По желание и срещу заплащане (60EUR на човек), посещение на акробатичен шоу спектакъл в Червения театър.

Вечеря в местен ресторант и нощувка.

4 ден / ПЕКИН / Закуска и вечеря
Закуска.
Туристическа обиколка на Пекин – град с над три хилядолетна история и административен център на Китай повече от 850 години. Екскурзията включва посещение на най-големия открит площад в света - Тян ан Мън (Площад на небесното спокойствие), като на него една от важните забележителности е прочутият мавзолей на видния китайски политик Мао Дзъдун.
Пешеходната разходка продължава с посещение на Забранения град, известен още като Зимния императорски дворец Гугун, откъдето почти 400 години династиите Мин и Чин са управлявали страната. Със своите 980 сгради и 9999 стаи дворецът е обявен от ЮНЕСКО за част от световното културно наследство. Част от днешната обиколка е и посещението на Летния дворец - един от най-впечатляващите и големи дворци в света, с най-големия и най-добре поддържан парк в Китай, известен със своите градини и езера.
Вечеря в местен ресторант с традиционна патица по пекински  и нощувка.

5 ден / ПЕКИН-ЛОЯН/ Закуска и вечеря
Закуска и трансфер до жп гарата.
Отпътуване с високоскоростен влак за Лоян.
Пристигане и посещение с разглеждане на уникалния будистки манастирски комплекс – пещерите Лонгмън (ЮНЕСКО) известни още като вратата на дракона. 1400-те пещери се намират на 12 км. южно от съвременен Лоян и съхраняват 100 хиляди будистки статуи, с размери от 25 мм. до 17 м. височина и около 2500 стели и надписи, поради което носят още името "Гората на Древните Колони".
Вечеря в местен ресторант и настаняване в хотел Luoyang Holliday Inn 4*.

6 ден / ЛОЯН - СИЯН / Закуска и вечеря
Закуска.
Отпътуване с автобус към манастира Шао Лин, който от древни времена е център на бойни изкуства с посещение на школата по Дзен будизъм. Посещение на централния будистки храм и присъствие на кунг-фу демонстрация. Манастирът е построен с императорски указ в края на V век и е разположен в свещената за даосите планина Суншан, близо до град Дънфън, недалече от древната китайска столица Лоян в провинция Хънан. Едно от най-важните занимания на послушниците в манастира е практикуването на медитация, наричана от тях „съзерцаване в стената“ ,като метод за духовно и цялостно развитие и постигане на просветление. Да Мо намира, че поради дългото стоене в една и съща поза при всекидневните песнопения и молитви монасите са с твърде слабо тяло и затова измисля редица двигателни упражнения, да ги укрепи физически. Тези упражнения, съчетани със заимствуваните от древните китайски трактати, дават началото на шаолинския стил борба.
Трансфер до жп гарата и отпътуване с високоскоростен влак за Сиян. Пристигане в Сиян. Вечеря в местен ресторант и настаняване в хотел Xian Hampton by Hilton 4*.

7 ден / СИЯН/ закуска и вечеря
Закуска. Обиколката започва с посещение на едно от Новите чудеса на света - гробницата с теракотената армия (ЮНЕСКО). Изграждането на уникалната армия от над 7000 фигури, подредени за поход, започва през 246 г. и е продължило 36 години. Това уникално творение на човешката мисъл е останало скрито под земята в продължение на векове, когато случайно е било открито от местни фермери през 1974 г. Посещение на магазин за изделия изработени от лак, след което свободно време за разходка из стария град и мюсюлманския квартал. Вечеря в местен ресторант.  Нощувка.

8 ден / СИЯН -  ДЖАНДЗЯДЗИЕ/ Закуска и вечеря             
Закуска. Свободно време до времето за полета. Трансфер до летището и полет за Джандзядзие. 
Джандзядзие е живописен град в провинция Хунан, известен като входна точка към един от впечатляващите природни пейзажи в Китай. 
Настаняване в хотел Zhangjiajie Orange Hotel 4*. Вечеря. Нощувка.







9 ден / НАЦИОНАЛЕН ПАРК ДЖАНДЗЯДЗИЕ / Закуска и вечеря
Закуска. Целодневна обиколка на Национален парк Джандзядзие – едно от най-зрелищните природни места в света, вдъхновило създателите на филма „Аватар“. Ще видим уникални скални колони и природни арки, ще се изкачим с асансьора Байлонг – най-високия външен асансьор в света. Разходка по екопътеките и площадките с панорамни гледки.
Нощувка в Джандзядзие.

10 ден / ПЛАНИНА ТИЕНМЪН - ШАНХАЙ / Закуска и вечеря
Закуска. Днес ще се изкачим на планината Тиенмън (Планината на Небесната врата). Изкачване с най-дългия кабинков лифт в света, преминаване по стъклената пътека „Sky Walk“, посещение на храма Тиенмън, спускане по известния път с 99 завоя.

Следобед – трансфер до летището и полет до Шанхай. Посрещане и настаняване в хотел Shanghai Park Inn 4*. Вечеря и нощувка.

11 ден / ШАНХАЙ  / Закуска и вечеря
Закуска. Целодневна екскурзия на Шанхай – финансовата столица на Китай. Наричан още “Париж на Изтока” или “китайският Чикаго”, градът е дом на ултрамодерна съвременна архитектура, култура, изискани ресторанти и луксозни магазини.
Започваме обиколката си с посещение на Храма на Нефритения Буда. Името му идва от двата бижутени бели нефритени Буда. Издълбани от цяло парче бял нефрит седящите статуи от нефрит на Буда са полупрозрачни с тържествен израз, показвайки отличните умения и извънредното изкуството на китайския народ. Градините Yuyuan - има много живописни дворове декорирани с барокови алпинеуми, басейни, и растения, които всички са свързани с коридори и проходи.
По-късно през деня ще се разходим по булевард Nanjing Road  –  от изкуствения кей (the Bund) в центъра на Шанхай и в западна посока. По средата му се намира Народния площад. Известен със своята оживеност и модернизация, Nanjing Road печели репутацията си на "Първия търговски булевард в Китай", което е най-доброто място за пазаруване, също както са Пето авеню в Ню Йорк и Шанз-Елизе в Париж. Тук могат да бъдат намерени някои от традиционните за Шанхай храна и занаяти. Разходката по този булевард завършва на кея (the Bund) - известен крайбрежен квартал и най-известната забележителност на града. Думата „Bund“ е от англо-индийски произход и означава насип на първа линия. Това е също и най-популярното място за да се насладите на вечерната гледката на града. 
Посещение на Телевизионна кула с включен билет за наблюдателната площадка на 263 метра. Кулата открита през 1994г е символ на Шанхай и е висока 468 метра.

Допълнителна екскурзия: Вечерна разходка с корабче по р. Хуан Пу (60 евро).

[bookmark: _GoBack]Вечеря в местен ресторант и нощувка.

12 ден / ШАНХАЙ / закуска и вечеря
Закуска. Започваме деня с посещение на френската концесия. Елегантен квартал с широки булеварди и европейска архитектура, носеща духа на стария космополитен Шанхай.
Следващата ни спирка е зоопарка на Шанхай, разположен сред зелени площи, където се отглеждат множество животински видове, включително и големите панди. 
Следобяда ще посетим храма Джинган – един от най-известните будистки храмове в града, който ще ни остави безмълвни със своята архитектура и контраст с модерната градска среда. Вечеря в местен ресторант и нощувка.




13 ден / ШАНХАЙ – ИСТАНБУЛ - СОФИЯ / закуска и вечеря
Закуска. 

Посещение на Джуджияоуджияо който наричат също Венеция на изтока, заради многото канали, разделящи града.

Разположен в покрайнините на Шанхай, Zhujiajiao е очарователен град с много старинни и живописни сгради, разположени от двете страни на каналите. Градът е основан преди почти 1700 години и става преуспяващ с производството си на платове и ориз. Все още има стари сгради - складове за ориз, които ни връщат назад във времето.

Разходка по булевард Nanjing Road  – започва от изкуствения кей (the Bund) в центъра на Шанхай и продължава в западна посока. По средата му се намира Народния площад. Известен със своята оживеност и модернизация, Nanjing Road печели репутацията си на "Първия търговски булевард в Китай", което е най-доброто място за пазаруване, също както са Пето авеню в Ню Йорк и Шанз-Елизе в Париж. Тук могат да бъдат намерени някои от традиционните за Шанхай храна и занаяти. Разходката по този булевард завършва на кея (the Bund) - известен крайбрежен квартал и най-известната забележителност на града. Думата „Bund“ е от англо-индийски произход и означава насип на първа линия. Това е също и най-популярното място за да се насладите на вечерната гледката на града.

Посещение на Телевизионна кула с включен билет за наблюдателната площадка на 263 метра. Кулата открита през 1994г е символ на Шанхай и е висока 468 метра.

Вечеря в местен ресторант, след което трансфер до летището за полет с АК“Turkish Airlines” за София през Истанбул в 23:05ч.

14 ден/ ИСТАНБУЛ – СОФИЯ/ 
Пристигане на летище Истанбул в 05:25 и полет за София в 07:30. Кацане на българска земя в 08:45.



КРАЙ НА ПРОГРАМАТА!



ПАКЕТНИ ЦЕНИ 

	На човек в двойна стая
	Единична стая

	2840 евро 
	   3180 евро







Цената включва:
· Двупосочен самолетен билет с включени летищни такси и багаж с авиокомпания Turkish Airlines;
· 11 нощувки със закуски в хотели 4* - 3 нощ. в Пекин (Metropark Lido hotel 4*), 1нощ. в Лоян (Hotel Holiday Inn Express Luoyang), 2 нощ. в Сиян (Xian Holiday Inn Express), 2 нощувки в Джандзядзие, 3 нощ. в Шанхай (Park Inn by Radisson Shanghai 4*),;
· Вечеря с патица по пекински в Пекин;
· Автентични вечери по маршрута в местни ресторанти с китайска храна и включена чаша безалкохолна напитка или бира;
· Трансфер Пекин - Лоян с влак стрела;
· Трансфер Лоян - Сиян с влак стрела;
· Вътрешен полет Сиян – Джандзядзие с включени такси и багаж;
· Вътрешен полет Джандзядзие – Шанхай с включени такси и багаж;
· Включен билет за наблюдателната площадка на Телевизионната кула в Шанхай;
· Климатизиран транспорт;
· Входни такси за музеите и обектите по програмата;
· Екскурзоводско обслужване с превод на български език по време на програмата;
· Всички трансфери, упоменати в програмата;
· Бакшиши за екскурзоводите, хотелите и ресторантите – 60 евро заплащат се предварително в България.
· Медицинска застраховка с асистанс с покритие 20 000 евро на човек;
· Водач който ще придружава групата през цялото време и ще превежда беседите на български език.

Цената не включва:
Посещение на акробатично шоу в Червения театър в Пекин – 60 евро на човек (при минимум 10 записани туриста)
Разходка с корабче по р. Хуан Пу в Шанхай – 60 евро (при минимум 10 записани туриста)
Лични разходи (телефонни разговори, мини-бар и др.), неупоменати в програмата услуги.
По желание застраховка “Отмяна на пътуването” – около 5 % от пакетната цена. 


Условия и Забележки:
· Офертата важи при минимум 18 туристи;
· Международен паспорт, валиден 6 месеца след датата на връщане;
· Цената на екскурзията е калкулирана при курс на щатския долар 1 USD = 0.86 евро, като при увеличение на курса с над 5% фирмата си запазва правото да преизчисли посочените цени до 30 дни преди пътуването; 
· Пътуването е без медицински изисквания за имунизации;
· Срок за уведомление за несъбран минимум – 30 дни преди заминаване;
· Туроператорът си запазва правото на промяна на обявените хотели по програмата с  други от същата категория, но идентични по качество;
· Туроператорът си запазва правото да променя последователността на изпълнение на мероприятията по програмата.
· Застраховка „Отмяна от пътуване“: Туроператорът предоставя възможност за сключване на допълнителна  застраховка “Отмяна на пътуване” по чл. 80, ал. 1, т.14 от Закона за туризма, покриваща разходите за анулиране на пътуването, за съкращаване и прекъсване на пътуването, поради здравословни причини на пътуващия, негови близки, неотложно явяване на дело, съкращаване от работа и др. Повече информация в офиса на фирмата.

Начин на плащане: 
При резервация се внася депозит в размер на 500 евро; доплащане 60 дни преди пътуването.

Пътуващите имат право да прекратят едностранно договора по всяко време преди започването на изпълнението на туристическия пакет, след заплащане на следните суми:

Срокове за анулации и неустойки:
· при наличие на повече от 90 дни преди датата на отпътуване – неустойка не се удържа; 
· между 89-ия и 60-ия ден преди датата на заминаване се удържа размерът на внесения депозит; 
· при по-малко от 59 дни се удържа 100% от стойността на екскурзията.

В случай, че ПОТРЕБИТЕЛЯТ прекрати доброволно своето пътуване, през времетраенето му, всички допълнителни разходи, включително и транспортните, са за негова сметка.
ПОТРЕБИТЕЛЯТ има право да прехвърли правото си на пътуване на трето лице в срок съобразно спецификата на дестинацията, издаване на самолетни билети по международни полети не по-късно от един месец преди датата на заминаване, като се задължава да заплати на ТУРОПЕРАТОРА само дължимите суми, свързани с евентуалното преиздаване на билетите.

Информация относно здравните изисквания: няма ЗАДЪЛЖИТЕЛНИ медицински и санитарни изисквания при пътуване до Китай.

Пътуване на лица с ограничена подвижност: Пътуването като цяло не е подходящо за лица с ограничена подвижност.

Визов режим: Безвизовия режим за българските граждани е в сила до 31.12.2026г. В случай, че срокът му не бъде удължен, към цената на програмата ще бъде начислена допълнителна такса за издаване на виза.

Забележка:  При лоши метеорологични условия или други форсмажорни обстоятелства програмата на екскурзията в Китай може да претърпи промяна в реда на провеждане!


Туроператорът има сключена застраховка “Отговорност на Туроператора” по смисъла на чл.97 от Закона за туризма, с полица  №: 13052610000158 /23.03.2026 на ЗК „Лев Инс”АД

